stanford-oval/wikipedia huggingface dataset:
ตัวหารร่วมมาก
คุณสมบัติ

ตัวหารร่วมของ a และ b จะเป็นตัวหารของ gcd(a, b)
gcd(a, b) เมื่อ a และ b ไม่เป็นศูนย์พร้อมกัน จะเป็นจำนวนเต็มบวก d ที่น้อยที่สุดที่สามารถเขียนในรูป d = a·p + b·q เมื่อ p และ q เป็นจำนวนเต็ม จำนวน p และ q สามารถคำนวณได้จากขั้นตอนวิธีของยุคลิดเพิ่มเติม
ถ้า a หาร b·c ลงตัว และ gcd(a, b)  = d แล้ว a/d หาร c ลงตัว
ถ้า m เป็นจำนวนเต็มใดๆแล้ว gcd(m·a, m·b)  = m·gcd(a, b) และ gcd(a + m·b, b)  = gcd(a, b) ถ้า m เป็นตัวหารร่วมของ a และ b แล้ว gcd(a/m, b/m)  = gcd(a, b) /m
ห.ร.ม.เป็นฟังก์ชันเชิงการคูณ กล่าวคือ ถ้า a1 และ a2 เป็นจำนวนเฉพาะสัมพัทธ์แล้ว gcd(a1·a2, b) = gcd(a1, b) ·gcd(a2, b)
ห.ร.ม.ของจำนวนสามจำนวน หาได้จาก gcd(a, b, c) = gcd(gcd(a, b) , c) = gcd(a, gcd(b, c)) นั่นคือ ห.ร.ม.มีสมบัติการเปลี่ยนหมู่
gcd (a, b) นั้นมีความเกี่ยวข้องกับตัวคูณร่วมน้อย lcm(a, b) : จะได้ว่า
สูตรนี้มักถูกใช้เพื่อคำนวณค่าคูณร่วมน้อย โดยเริ่มด้วยการหา ห.ร.ม. โดยใช้ขั้นตอนวิธีของยุคลิด จากนั้นหารผลคูณของตัวเลขทั้งสองด้วย ห.ร.ม. สมบัติการแจกแจงด้านล่างนี้เป็นจริง:
การนิยามให้ gcd(0, 0)  = 0 และ lcm(0, 0)  = 0 นั้นมีประโยชน์เนื่องจากจะทำให้เซตของจำนวนธรรมชาติเป็นแลตทิซแบบกระจายที่บริบูรณ์ โดยที่ ห.ร.ม. เป็นการดำเนินการ meet และ ค.ร.น. เป็นการดำเนินการ join   การขยายนิยามนี้สอดคล้องกับนัยทั่วไปของนิยามสำหรับริงสลับที่ด้านล่าง
ในระบบพิกัดคาร์ทีเซียน gcd(a, b) สามารถตีความว่าเป็นจำนวนของจุดที่มีพิกัดเป็นจำนวนเต็มบนเส้นตรงที่เชื่อมจุด (0, 0) และจุด (a, b) โดยที่ไม่นับจุด (0, 0)
ห.ร.ม. ในริงสลับที่

ห.ร.ม. สามารถนิยามให้กว้างขึ้นสำหรับสมาชิกของริงสลับที่
ถ้า R เป็นริงสลับที่ และให้ a และ b อยู่ใน R จะเรียกสมาชิก d ที่อยู่ใน R ว่า ตัวหารร่วมของ a และ b ถ้ามันหาร a และ b ลงตัว (กล่าวคือ ถ้ามีสมาชิก x และ y ใน R ที่ทำให้ d·x = a และ d·y = b) ถ้า d เป็นตัวหารร่วมของ a และ b และตัวหารร่วมทุกตัวของ a และ b หาร d ลงตัว จะเรียก d ว่าเป็น ตัวหารร่วมมากของ a และ b
สังเกตว่าจากนิยามนี้ สมาชิก a และ b อาจมี ห.ร.ม. หลายค่า หรือไม่มี ห.ร.ม. เลย แต่ถ้า R เป็นโดเมนจำนวนเต็ม (integral domain) แล้ว ห.ร.ม. สองตัวใด ๆ ของ a และ b ต้องเป็นสมาชิก associate ถ้า R เป็นโดเมน unique factorization แล้ว สมาชิกใด ๆ สองสมาชิกจะมี ห.ร.ม. เสมอ และถ้า R เป็นโดเมนยุคลิเดียน (Euclidean domain) แล้ว ขั้นตอนวิธีของยุคลิดสามารถปรับใช้หา ห.ร.ม. ได้
ต่อไปนี้เป็นตัวอย่างของโดเมนจำนวนเต็มซึ่งสองสมาชิกไม่มี ห.ร.ม.
สมาชิก  1+{\sqrt {-3}} และ  2 คือ "ตัวหารร่วม maximal" (กล่าวคือ ตัวหารร่วมใด ๆ ที่เป็นจำนวนเท่าของ 2 จะ associate กับ 2 สำหรับ  1+{\sqrt {-3}} ก็มีคุณสมบัติเช่นเดียวกัน) แต่ค่าทั้งสองนี้ไม่ associate กัน ดังนั้นเราสามารถสรุปได้ว่าไม่มี ห.ร.ม. ของ a และ b
ดูเพิ่ม

ตัวคูณร่วมน้อย
ตัวส่วนร่วมน้อย (Lowest common denominator)
ขั้นตอนวิธีการคำนวณตัวหารร่วมมากแบบไบนารี (Binary GCD algorithm)
แหล่งข้อมูลอื่น

Online gcd calculator
เหงียน ดิ่ญ เจี่ยว

เหงียน ดิ่ญ เจี่ยว (เวียดนาม: Nguyễn Đình Triệu; เกิด 4 พฤศจิกายน พ.ศ. 2534) เป็นนักฟุตบอลอาชีพชาวเวียดนาม ปัจจุบันเล่นเป็นผู้รักษาประตู ให้กับสโมสรไฮฟองในวี.ลีก ดิวิชัน 1 และทีมชาติเวียดนาม
อาชีพสโมสร > ไฮฟอง

ดิ่ญ เจี่ยวเข้าร่วมกับไฮฟอง ในวี.ลีก ดิวิชัน 1 ในปี 2565 แม้ว่าเขาจะถูกคาดหวังให้เป็นตัวสำรองของ เหงียน วัน ตว๋าน แต่ ดิ่ญ เจี่ยว ก็กลายเป็นผู้รักษาประตูตัวจริงของทีมอย่างรวดเร็วหลังจากผลงานที่ยอดเยี่ยมของเขา ด้วยการรักษาคลีนชีต 6 นัดจาก 20 เกมลีก ดิ่ญ เจี่ยวมีส่วนสำคัญในการช่วยให้ไฮฟองจบ ฤดูกาล ในฐานะรองแชมป์ลีกและได้รับรางวัลผู้รักษาประตูยอดเยี่ยม
อาชีพระดับนานาชาติ

ในเดือนมิถุนายน พ.ศ. 2566 ดิ่ญ เจี่ยวได้รับเรียกตัวติดทีมชาติเวียดนามชุดใหญ่เป็นครั้งแรกสำหรับเกมกระชับมิตรกับ ฮ่องกงและซีเรีย เขาเปิดตัวกับ ปาเลสไตน์ เมื่อวันที่ 11 กันยายน พ.ศ. 2566 ที่ สนามกีฬาเทียนเจื่อง นามดิ่ญ เขารักษาคลีนชีตได้ในการแข่งขันที่จบลงด้วยคะแนน 2-0 ต่อเวียดนาม
ในเดือนมกราคม พ.ศ. 2567 เขาถูกจัดให้อยู่ในรายชื่อ 26 นักเตะของเวียดนามสำหรับการแข่งขันฟุตบอลเอเชียนคัพ 2023
เกียรติยศ

เวียดนาม
ชิงแชมป์อาเซียน: 2024
รายบุคคล
ผู้รักษาประตูยอดเยี่ยมชิง แชมป์อาเซียน: 2024
เจือง เตี๊ยน อัญ

เจือง เตี๊ยน อัญ (เวียดนาม: Trương Tiến Anh; เกิดเมื่อวันที่ 25 เมษายน พ.ศ. 2542) เป็นนักฟุตบอลอาชีพชาวเวียดนามที่เล่นในตำแหน่งปีกให้กับสโมสรฟุตบอลวิเอตเตลในวี.ลีก ดิวิชัน 1 และทีมชาติเวียดนาม
อาชีพสโมสร

เจือง เตี๊ยน อัญ เริ่มต้นอาชีพค้าแข้งกับ วิเอตเตล โดยเปิดตัวเป็นนักเตะอาชีพในปี 2562 และเป็นส่วนหนึ่งของทีมที่ชนะเลิศ วี.ลีก ดิวิชัน 1 เมื่อปี 2563
อาชีพระดับนานาชาติ

ในเดือนมิถุนายน พ.ศ. 2566 เจือง เตี๊ยน อัญ ได้รับการเรียกตัวติดทีมชาติเวียดนามชุดใหญ่เป็นครั้งแรกสำหรับเกมกระชับมิตรกับฮ่องกงและซีเรีย
เขาทำประตูแรกในนามทีมชาติเวียดนามในเกมที่เวียดนามพ่ายแพ้ต่อคีร์กีซสถาน 1–2 ในเกมกระชับมิตร ต่อมาเขาได้รับเลือกให้ติดทีมชาติเวียดนาม 26 คน สำหรับการแข่งขันฟุตบอลเอเชียนคัพ 2023
แหล่งข้อมูลอื่น

ข้อมูลของ เจือง เตี๊ยน อัญ ที่ ซ็อกเกอร์เวย์
เหงียน วัน หวี

เหงียน วัน หวี (เวียดนาม: Nguyễn Văn Vĩ; เกิดวันที่ 12 กุมภาพันธ์ พ.ศ. 2541) เป็น นักฟุตบอล อาชีพชาวเวียดนาม ปัจจุบันเล่นในตำแหน่ง แบ็กซ้าย ให้กับสโมสรฟุตบอลแท้ปซัญ นามดิ่ญ ในวี.ลีก ดิวิชัน 1 และ ทีมชาติเวียดนาม
อาชีพสโมสร

เหงียน วัน หวี สำเร็จการศึกษาจากสถาบันเยาวชนของฮานอย เอฟซี
ในเดือนธันวาคม 2564 วัน หวี กลับมายังสโมสรเก่า ฮานอย เอฟซี ด้วยสัญญา 2 ปี การลงเล่นอย่างเป็นทางการครั้งแรกของเขากับทีมฮานอยคือการแข่งขันวี.ลีก ดิวิชัน 1 กับ ทีมโฮจิมินห์ซิตี้ เมื่อวันที่ 12 มีนาคม 2565
อาชีพระดับนานาชาติ

ในเดือนธันวาคม 2567 วัน หวี ได้รับการเสนอชื่อให้ติด ทีมชาติเวียดนาม 26 คนสำหรับการ แข่งขันชิงแชมป์อาเซียนปี 2024
เกียรติยศ

ห่งลิญห่าติ๋ญ
วี.ลีก ดิวิชัน 2: 2019
ฮานอย
วี.ลีก ดิวิชัน 1: 2022
เวียดนามคัพ: 2022
เวียดนาม ซูเปอร์คัพ: 2022
แท้ปซัญ นามดิ่ญ
วี.ลีก ดิวิชัน 1: 2023–24
เวียดนาม ซูเปอร์คัพ : 2024
เวียดนาม
ชิงแชมป์อาเซียน: 2024
เจิว หง็อก กวาง

เจิว หง็อก กวาง (เวียดนาม: Châu Ngọc Quang; เกิดเมื่อวันที่ 1 กุมภาพันธ์ พ.ศ. 2539) เป็นนักฟุตบอลอาชีพชาวเวียดนามที่เล่นในตำแหน่งปีกหรือกองกลางตัวรุกให้แก่สโมสรฮหว่างอัญซาลายใน วี.ลีก ดิวิชัน 1 และทีมชาติเวียดนาม
อาชีพสโมสร

เจิว หง็อก กวาง เป็นผลงานของสถาบันเยาวชนฮหว่างอัญซาลาย เขาได้รับการเลื่อนตำแหน่งให้เป็นทีมชุดแรกของ ฮหว่างอัญซาลาย ในปี 2559 และเล่นใน วี.ลีก ดิวิชัน 1 เขาลงเล่นใน วี.ลีก ดิวิชันเป็นครั้งแรกในฐานะตัวสำรองในเกมที่พ่ายให้แก่เอสเอชบี ดานัง 0-1 เมื่อวันที่ 4 มีนาคม 2560
อาชีพระดับนานาชาติ

ในปี 2560 เจิว หง็อก กวาง เข้าร่วมการแข่งขันชิงแชมป์ฟุตบอลเอเชียเยาวชนอายุไม่เกิน 23 ปี 2018 กับ เวียดนาม อายุไม่เกิน 23 ปี ในเดือนพฤศจิกายน 2565 เขาถูกเรียกตัวติดทีมชาติเวียดนามเป็นครั้งแรก และได้ลงเล่นครั้งแรกในเกมเสมอกับพม่า 2-2 ในการแข่งขันเอเอฟเอฟ ซูซูกิ คัพ 2022
เกียรติยศ

เวียดเทล
วี.ลีก ดิวิชัน 2 : 2018
เวียดนาม
ชิงแชมป์อาเซียน: 2024
วีเอฟเอฟ คัพ: 2022
กองทัพสาธารณรัฐเบลารุส

| กองทัพเบลารุส |
| --- | --- |
ตราราชการกองทัพเบลารุส
ธงกองทัพเบลารุส
ก่อตั้ง: พ.ศ. 2535
เหล่า:  กองทัพบก   กองทัพอากาศ   หน่วยส่งทางอากาศ 
ผู้บังคับบัญชา
ผู้บัญชาการทหาร: อเล็กซานเดอร์ ลูคาเชนโค
รัฐมนตรีว่าการกระทรวงกลาโหม: พลโท Yuriy Zhadobin
กำลังพล
อายุเริ่มบรรจุ: 18 ปี
การเกณฑ์: 2 ปี (24 เดือน)
ประชากรวัยถึงขั้น ประจำการทุกปี: (2551)
ยอดประจำการ: 62 000 (ทหารกองประจำการ 48 000 คน และ พลเรือน 14 000 คน ในปี ค.ศ. 2012)
ยอดสำรอง: 289,500
ยอดกำลังนอกประเทศ: 4,560 (รอบชายแดน)
รายจ่าย
งบประมาณ: $1,984,794,000 (2012 est)
ร้อยละต่อจีดีพี: 1.4% (FY2010 est.)
บทความที่เกี่ยวข้อง
ประวัติ: ประวัติศาสตร์ทางทหารของเบลารุส กองทัพประชาชนเบลารุส (1917–1921) กองกำลังพิทักษ์มาตุภูมิเบลารุส (1944–1945)
ยศ: ยศทหารเบลารุส เครื่องอิสริยาภรณ์
กองทัพแห่งสาธารณรัฐเบลารุส  (เบลารุส: Узбро́еныя Сі́лы Рэспу́блікі Белару́сь, УС РБ; รัสเซีย: Boopyжённыe cилы Pecпyблики Бeлapycь) เป็นกองกำลังทหารของสาธารณรัฐเบลารุส ประกอบด้วยกองทัพบก กองทัพอากาศ (รวมทหารพลร่ม)  และ หน่วยพิทักษ์ชายแดน ทั้งหมดอยู่ภายใต้การบังคับบัญชาของกระทรวงกลาโหม เบลารุสไม่มีกองทัพเรือ เพราะเป็นประเทศไม่มีทางออกทะเล
บลูทูธ

ตราสัญลักษณ์บลูทูท
บลูทูท บ้างเขียน บลูทูธ (อังกฤษ: Bluetooth) เป็นมาตรฐานเทคโนโลยีแบบไร้สายในพื้นที่ใกล้ ซึ่งใช้แลกเปลี่ยนข้อมูลระหว่างเครื่องมือไร้สายที่อยู่ในบริเวณใกล้เคียงกันรวมถึงในเครือข่ายพื้นที่ส่วนบุคคล ในประเภทการใช้งานที่แพร่หลายที่สุด ขีดอำนาจในการส่งผ่านข้อมูลนั้นจำกัดอยู่ที่ 2.5 มิลลิวัตต์ ซึ่งทำให้เทคโนโลยีนี้ดำเนินไปได้ในพื้นที่ที่น้อยมาก คือ ไม่เกิน 10 เมตร เทคโนโลยีนี้อาศัยคลื่นวิทยุแบบยูเอชเอฟตั้งแต่ 2.402 กิกะเฮิรตซ์ไปจนถึง 2.48 กิกะเฮิรตซ์
ชื่อบลูทูทนั้นำมาจากพระนามของพระเจ้าแฮรัลด์ บลูทูท พระมหากษัตริย์แห่งประเทศเดนมาร์ก เพื่อรำลึกถึงพระองค์ในฐานะผู้ปกครองประเทศกลุ่มสแกนดิเนเวียซึ่งปัจจุบันเป็นกลุ่มผู้นำในด้านการผลิตโทรศัพท์มือถือเข้าสู่ตลาดโลก และระบบบลูทูทเริ่มต้นจากประเทศในแถบนี้เช่นกัน
รายละเอียดทางเทคนิค

บลูทูทใช้สัญญาณวิทยุความถี่สูง 2.4 GHz. (จิกะเฮิร์ซ) แต่จะแยกย่อยออกไป ตามแต่ละประเทศ อย่างในแถบยุโรปและอเมริกา จะใช้ช่วง 2.400 ถึง 2.4835 GHz. แบ่งออกเป็น 79 ช่องสัญญาณ และจะใช้ช่องสัญญาณที่แบ่งนี้ เพื่อส่งข้อมูลสลับช่องไปมา 1,600 ครั้งต่อ 1 วินาที ส่วนที่ญี่ปุ่นจะใช้ความถี่ 2.402 ถึง 2.480 GHz. แบ่งออกเป็น 23 ช่อง ระยะทำการของบลูทูทจะอยู่ที่ 5-100 เมตร โดยมีระบบป้องกันโดยใช้การป้อนรหัสก่อนการเชื่อมต่อ และ ป้องกันการดักสัญญาณระหว่างสื่อสาร โดยระบบจะสลับช่องสัญญาณไปมา จะมีความสามารถในการเลือกเปลี่ยนความถี่ที่ใช้ในการติดต่อเองอัตโนมัติ โดยที่ไม่จำเป็นต้องเรียงตามหมายเลขช่อง ทำให้การดักฟังหรือลักลอบขโมยข้อมูลทำได้ยากขึ้น
หลักของบลูทูทออกแบบมาเพื่อใช้กับอุปกรณ์ที่มีขนาดเล็ก เนื่องจากใช้การขนส่งข้อมูลในจำนวนที่ไม่มาก อย่างเช่น ไฟล์ภาพ, เสียง, แอปพลิเคชันต่าง ๆ และสามารถเคลื่อนย้ายได้ง่าย ขอให้อยู่ในระยะที่กำหนดไว้เท่านั้น (ประมาณ 5-100 เมตร) นอกจากนี้ยังใช้พลังงานต่ำ กินไฟน้อย และสามารถใช้งานได้นาน โดยไม่ต้องนำไปชาร์จไฟบ่อย ๆ ด้วย
รายละเอียดทางเทคนิค > ระยะทำการ

ความสามารถในการส่งข้อมูลของบลูทูทนั้นขึ้นกับแต่ละ class ที่ใช้ ซึ่งมี 4 class ดังนี้
Class 1 กำลังส่ง 100 มิลลิวัตต์ ระยะประมาณ 100 เมตร
Class 2 กำลังส่ง 2.5 มิลลิวัตต์ ระยะประมาณ 10 เมตร
Class 3 กำลังส่ง 1 มิลลิวัตต์ ระยะประมาณ 1 เมตร
Class 4 กำลังส่ง 0.5 มิลลิวัตต์ ระยะประมาณ 0.5 เมตร
รายละเอียดทางเทคนิค > รุ่น

ข้อกำหนด และคุณสมบัติของ Bluetooth แบ่งเป็นรุ่นต่าง ๆ ดังนี้
Bluetooth 1.0
Bluetooth 1.1
Bluetooth 1.2 z
Bluetooth 2.0
Bluetooth 2.0 EDR
Bluetooth 2.1 EDR
Bluetooth 3.0
Bluetooth 4.0
Bluetooth 4.1
Bluetooth 4.2
Bluetooth 5
Bluetooth 5.1
Bluetooth 7
ระบบ EDR : Enhanced Data Rate เพิ่มความเร็วในการส่งข้อมูลสูงสุดเป็น 3 Mbps.
รายละเอียดทางเทคนิค > โปรไฟล์

HFP
AVRCP ย่อมาจาก Audio/Video Remote Control Profile
EDR

EDR (Enhanced Data Rate) คือ ระบบอิเล็กทรอนิกส์หรือคอมพิวเตอร์ที่ได้รับการปรับปรุงให้สามารถสื่อสารข้อมูลผ่านเครือข่ายได้เร็วขึ้น ทั้งนี้พัฒนาจากรุ่น 1.1 ที่ส่งข้อมูลด้วยอัตราความเร็ว 1 เมกะบิตต่อวินาที จนถึงรุ่น 1.2 ที่ปรับปรุงสัญญาณและคลื่นความถี่บลูทูท 2.0+ EDR ส่งข้อมูลด้วยอัตราความเร็ว 3 เมกะบิตต่อวินาที
สวาน หง็อก เติน

สวาน หง็อก เติน (เวียดนาม: Doãn Ngọc Tân; เกิดวันที่ 15 สิงหาคม พ.ศ. 2537) เป็นนักฟุตบอลอาชีพชาวเวียดนาม ปัจจุบันเล่นในตำแหน่งกองกลางหรือแบ็กขวาให้กับสโมสรดงอ๊าทัญฮว้า ในวี.ลีก ดิวิชัน 1 และทีมชาติเวียดนาม
อาชีพสโมสร

หง็อก เติน เริ่มติดทีมชุดใหญ่ครั้งแรกกับสโมสรฟุตบอลไฮฟองในวี.ลีก ดิวิชัน 1
ในปี 2564 เขาเซ็นสัญญากับทัญฮว้า และกลายเป็นผู้เล่นคนสำคัญของทีมทันที เขาได้มีส่วนช่วยให้ทีมคว้าแชมป์ เวียดนามคัพในปี 2023 และเป็นกัปตันทีมในฤดูกาลถัดมาจนคว้า แชมป์เวียดนามคัพได้เป็นสมัยที่สอง ติดต่อกัน
อาชีพระดับนานาชาติ

หง็อก เติน ได้รับการเรียกตัวติดทีมชาติเวียดนาม สำหรับการแข่งขันชิงแชมป์อาเซียนปี 2024 เขาเปิดตัวในระดับนานาชาติเมื่อวันที่ 9 ธันวาคม 2567 ในเกมที่ชนะลาว 4–1 วันที่ 18 ธันวาคม เขายิงประตูตีเสมอในช่วงนาทีสุดท้ายกับฟิลิปปินส์
เกียรติยศ

ดงอ๊า ทัญฮว้า
เวียดนามคัพ: 2023, 2023–24
เวียดนาม ซูเปอร์คัพ: 2023
เวียดนาม
ชิงแชมป์อาเซียน: 2024
กองทัพประชาชนเชโกสโลวัก

| กองทัพประชาชนเชโกสโลวัก |
| --- | --- |
Československá lidová armáda (ČSLA) Československá ľudová armáda (ČSĽA)
ธงศึกประจำกองทัพ (ค.ศ. 1960-1990)
คำขวัญ: Za vlast-za socialismus Za vlasť–za socializmus (เพื่อ มาตุภูมิ–เพื่อ สังคมนิยม)
ก่อตั้ง: 1 มิถุนายน ค.ศ. 1954
ยุบเลิก: 14 มีนาคม ค.ศ. 1990
เหล่า: กองทัพบก, กองทัพอากาศ, กองกำลังป้องกันทางอากาศ
กองบัญชาการ: ปราก, เชโกสโลวาเกีย (เช็กเกีย)
ผู้บังคับบัญชา
รายนามประธานาธิบดี:  See list Antonín Zápotocký, Antonín Novotný, Ludvík Svoboda, กุสตาว ฮูซาก, วาคลัฟ ฮาเวล 
รัฐมนตรีว่าการกระทรวงกลาโหม:  See list Alexej Čepička, Bohumír Lomský, Martin Dzúr, Milán Václavík, Miroslav Vacek 
ประชากรวัยถึงขั้น ประจำการทุกปี: (201,000 (1987))
บทความที่เกี่ยวข้อง
ประวัติ: การบุกครองเชโกสโลวาเกียของฝ่ายกติกาสัญญาวอร์ซอ
ยศ: ยศทหาร
CSPA tank parade in Prague on Victory Day, 9 May 1985.
กองทัพประชาชนเชโกสโลวัก (เช็ก: Československá lidová armáda, สโลวัก: Československá ľudová armáda, ČSLA) เป็นกองกำลังทหารของสาธารณรัฐสังคมนิยมเชโกสโลวัก ภายใต้การบังคับบัญชาชี้นำของพรรคคอมมิวนิสต์แห่งเชโกสโลวาเกีย (KSC) ตั้งแต่ ค.ศ. 1954 จนถึง ค.ศ. 1990. เป็นกองกำลังส่วนหนึ่งของกลุ่มกติกาสัญญาวอร์ซอ ค.ศ. 1955. เมื่อวันที่ 14 มีนาคม ค.ศ. 1990 ได้มีการจัดระเบียบส่วนราชการกองทัพ เปลี่ยนชื่อเป็น กองทัพเชโกสโลวัก โดยตัดคำว่า "ประชาชน" ออก. ภายหลังกองทัพของประเทศนี้ได้แยกออกเป็น กองทัพเช็กเกีย และ กองทัพสโลวาเกีย ภายหลังจากการล่มสลายของเชโกสโลวาเกีย เมื่อวันที่ 1 มกราคม ค.ศ. 1993.
กองทัพทาจิกิสถาน

| กองทัพทาจิกิสถาน |
| --- | --- |
Қувваҳои Мусаллаҳи Ҷумҳурии Тоҷикистон
ตราสัญลักษณ์กองทัพทาจิกิสถาน
ก่อตั้ง: พ.ศ. 2537
เหล่า: หน่วยพิทักษ์ชาติของประธานาธิบดี กองทัพบก กำลังเคลื่อนที่เร็ว หน่วยภายใน หน่วยพิทักษ์ชายแดน กองทัพอากาศ กระทรวงสถานการณ์ฉุกเฉิน
กองบัญชาการ: ดูชานเบ
ผู้บังคับบัญชา
ผู้บัญชาการทหาร: ประธานาธิบดี เอมอมาลี ราห์มอน
กำลังพล
อายุเริ่มบรรจุ: 18 ปี
การเกณฑ์: 2 ปี (24 เดือน)
ประชากร วัยบรรจุ: 1,556,415 ชาย, อายุ 18-50 (2548), 1,568,780 หญิง, อายุ 18-50 (2548)
ประชากร ฉกรรจ์: 1,244,941 ชาย, อายุ 18-50 (2548), 1,297,891 หญิง, อายุ 18-50 (2548)
ประชากรวัยถึงขั้น ประจำการทุกปี: 87,846 ชาย (2548), 85,869 หญิง (2548)
รายจ่าย
ร้อยละต่อจีดีพี: 3.9 (2005 est.)
บทความที่เกี่ยวข้อง
ยศ: ยศทหาร เครื่องอิสริยาภรณ์
กองทัพทาจิกิสถาน ประกอบด้วยกองทัพบก กำลังเคลื่อนที่ กำลังทางอากาศและป้องกันทางอากาศ องครักษ์ประธานาธิบดีแห่งชาติ และกำลังความมั่นคง (กำลังภายในและชายแดน)
ดูเพิ่ม

มลฑลทหารเติร์กเกสสถาน
กองทัพประชาชนโปแลนด์

| กองทัพประชาชนโปแลนด์ |
| --- | --- |
Ludowe Wojsko Polskie
ตราราชการกองทัพประชาชนโปแลนด์   "นกอินทรี" ไม่สวมมงกุฏ
ธงศึกประจำกองทัพ ค.ศ. 1955-1989 (ด้านหลัง)
คำขวัญ: พระเจ้า, เกียรติยศ, มาตุภูมิ  (Bóg, Honor, Ojczyzna)
ก่อตั้ง: มีนาคม ค.ศ. 1945
ยุบเลิก: 30 ธันวาคม ค.ศ. 1989
เหล่า: กองทัพบกประชาชน กองทัพอากาศประชาชน  กองทัพเรือประชาชน
อุตสาหกรรม
แหล่งผลิตนอกประเทศ:  สหภาพโซเวียต แม่แบบ:Country data CSR  คิวบา  เยอรมนีตะวันออก
มูลค่าส่งออกต่อปี:  แอลจีเรีย  เวียดนามเหนือ  แองโกลา  เกาหลีเหนือ
บทความที่เกี่ยวข้อง
ประวัติ: List of Polish wars Timeline of the Polish Army
กองทัพประชาชนโปแลนด์ (โปแลนด์: Ludowe Wojsko Polskie ออกเสียง: [luˈdɔvɛ ˈvɔi̯skɔ ˈpɔlskʲɛ], LWP) มีรากฐานมาจากกองทัพโปแลนด์ตะวันออก (ค.ศ. 1943–1945) ได้มีการจัดระเบียบส่วนราชการ ยกสถานะขึ้นเป็นกองทัพ (ค.ศ. 1945–1989) ในสมัยรัฐบาลคอมมิวนิสต์ (สาธารณรัฐประชาชนโปแลนด์ ตั้งแต่ ค.ศ. 1952) ภายใต้การบังคับบัญชาชี้นำของสหพรรคแรงงานโปแลนด์.
ชื่ออย่างเป็นทางการของกองทัพประชาชนโปแลนด์ในแต่ละสมัย มีดังต่อไปนี้: Armia Polska w ZSRR (กองทัพโปแลนด์ในสหภาพโซเวียต) ค.ศ. 1943–1944, Wojsko Polskie (กองกำลังโปแลนด์) และ Siły Zbrojne Rzeczpospolitej Polskiej (กองทัพสาธารณรัฐโปแลนด์) ค.ศ. 1944–1952 และ ตั้งแต่ ค.ศ. 1952 Siły Zbrojne Polskiej Rzeczypospolitej Ludowej (กองทัพสาธารณรัฐประชาชนโปแลนด์)
อุทยานแห่งชาติเรียม

| อุทยานแห่งชาติพระสีหนุเรียม |
| --- | --- |
ไอยูซีเอ็นประเภท 2 (อุทยานแห่งชาติ)

ที่ตั้งของอุทยานแห่งชาติพระสีหนุเรียม
ที่ตั้ง: จังหวัดพระสีหนุ ประเทศกัมพูชา
เมืองใกล้สุด: พระสีหนุ
พิกัด: 10°30′23″N 103°44′04″E﻿ / ﻿10.50640943°N 103.73436445°E﻿ / 10.50640943; 103.73436445
พื้นที่: 146.76 ตารางกิโลเมตร (56.66 ตารางไมล์)
จัดตั้ง: พ.ศ. 2536
หน่วยราชการ: กระทรวงสิ่งแวดล้อม
เว็บไซต์: www.moe.gov.kh
อุทยานแห่งชาติเรียม (เขมร: ឧទ្យានជាតិរាម) มีชื่ออย่างเป็นทางการว่า อุทยานแห่งชาติพระสีหนุเรียม (ឧទ្យានជាតិព្រះសីហនុរាម) เป็นอุทยานแห่งชาติของประเทศกัมพูชา ตั้งอยู่ทางตะวันตกเฉียงใต้ห่างจากเมืองพระสีหนุ ในเขตเทศบาลเมืองพระสีหนุ จังหวัดพระสีหนุ 18 กิโลเมตร (11 ไมล์) ก่อตั้งขึ้นใน พ.ศ. 2536 ในขณะที่รัฐบาลกัมพูชาเริ่มดำเนินการเพื่อปกป้องทรัพยากรธรรมชาติที่ถูกคุกคามของประเทศ คุณค่าทางชีวภาพของอุทยานแห่งชาติได้รับการกำหนดโดยการรวมกันของแม่น้ำ ป่าไม้ ป่าชายเลน ปากแม่น้ำ ชายหาด แนวปะการัง สัตว์ป่า และสิ่งมีชีวิตทางทะเล
ภูมิศาสตร์

อุทยานแห่งชาติเรียมตั้งอยู่ทางตะวันออกเฉียงใต้ของอำเภอไพรนบ จังหวัดพระสีหนุ ติดกับอ่าวไทย อุทยานครอบคลุมพื้นที่ 210 ตารางกิโลเมตร (81 ตารางไมล์) แบ่งออกเป็นพื้นที่ภาคพื้นดิน 150 ตารางกิโลเมตร (58 ตารางไมล์) และแหล่งที่อยู่อาศัยทางทะเล 60 ตารางกิโลเมตร (23 ตารางไมล์) ภูมิทัศน์ของอุทยานเป็นภูเขาที่มีแหล่งที่อยู่อาศัยและระบบนิเวศที่หลากหลาย เช่น ป่าชายเลน พื้นที่ชุ่มน้ำจืด หญ้าทะเล ป่าดิบ ชายหาด พืดหินปะการัง แม่น้ำ และเกาะต่าง ๆ อุทยานแห่งนี้ถูกแบ่งด้วยแม่น้ำน้ำจืดที่เรียกว่าแปรกเต็มทรัพย์ (Prek Teuk Sap) ซึ่งไหลผ่านอุทยานลงสู่มหาสมุทร ดินแดนทางตะวันตกของแม่น้ำถูกปกคลุมด้วยเนินเขาขนาดใหญ่สองลูก เนินเขาเหล่านี้แยกจากกันด้วยลำน้ำแปรกสัมปุช (Prek Sampouch) ขณะที่พนมมอลลู (Phnom Mollou) ตั้งอยู่ทางด้านตะวันตกสุดของอุทยาน ที่ความสูง 277 เมตร (909 ฟุต) ถือเป็นยอดเขาที่สูงที่สุดในอุทยาน เนินเขาอีกลูกมีความสูงถึง 196 เมตร (643 ฟุต) ระหว่างเนินเขาและปากแม่น้ำแปรกเต็มทรัพย์มีแนวพื้นที่ชุ่มน้ำแคบ ๆ ที่ไม่ต่อเนื่องกัน พื้นที่ชุ่มน้ำเหล่านี้ได้รับการคุ้มครองโดยป่าชายเลนที่เสื่อมโทรมเป็นแถบบางกว่า และประกอบด้วยเกาะทเม็ย และเกาะเซห์ เกาะหนึ่งในสามทางทิศตะวันออกของอุทยาน
ทรัพยากรธรรมชาติ

สัตว์ป่าที่พบหรือรายงานในอุทยานแห่งชาติ ได้แก่ ลิงวอก พะยูน เต่า โลมา กระจง นกกระเรียนไทย และนกกระทุง แหล่งที่อยู่อาศัยของพืชพรรณในอุทยานแห่งชาติ ได้แก่ ป่าดิบชื้นที่ราบลุ่ม ป่าเมลาลูคา และป่าชายเลน แม้จะมีสิ่งเหล่านี้ อุทยานแห่งชาติก็ยังเป็นแหล่งทรัพยากรทางเศรษฐกิจในท้องถิ่นที่สำคัญ ประชากรเกือบ 30,000 คนหรือ 5,500 ครัวเรือนอาศัยอยู่ในชุมชน 5 แห่งที่ทับซ้อนหรืออยู่ติดกับอุทยานแห่งชาติเรียม และอัตราการเติบโตของประชากรอยู่ที่ประมาณร้อยละ 3 ชุมชน 4 แห่งตั้งอยู่บนพรมแดนของอุทยานแห่งชาติ และมีหมู่บ้านทั้งหมด 13 แห่งที่มีที่ดินอยู่ภายในขอบเขตของอุทยานแห่งชาติ
สถานะทางกฎหมาย

กลุ่มบุคคลและกลุ่มคนจำนวนมากมีผลประโยชน์หรือส่วนได้ส่วนเสียที่บรรจบกันและแตกต่างกันในทรัพยากรของอุทยาน เจ้าหน้าที่อุทยานต้องจัดการกับผู้มีส่วนได้ส่วนเสียทุกฝ่ายทุกวัน ไม่สามารถบรรลุฉันทามติได้เสมอไป เนื่องจากทรัพยากรของอุทยานสามารถรองรับการแสวงประโยชน์ได้ในระดับจำกัดเท่านั้น ผู้มีส่วนได้ส่วนเสียได้แก่ ชุมชนท้องถิ่น ผู้ทำไม้เชิงพาณิชย์ ตำรวจ กองทัพเรือ กระทรวงสิ่งแวดล้อม เจ้าหน้าที่พิทักษ์ป่า โครงการพัฒนาแห่งสหประชาชาติ นักเก็งกำไรที่ดิน ชาวประมงเชิงพาณิชย์ และนักท่องเที่ยว กระแสความนิยมที่ตามมาได้รับแรงผลักดันจนกระทั่งมีรายงานว่ามีการตกลงกันในระดับสูงสุดของรัฐบาล ใน พ.ศ. 2554 สมาชิกรัฐสภาได้ออก "การปรับปรุงกฎหมาย" เกี่ยวกับพื้นที่อุทยานแห่งชาติเรียมและพื้นที่คุ้มครองอื่น ๆ โดยระบุว่า "84.5 เฮกตาร์ (209 เอเคอร์) ของเขตอุทยานแห่งชาติเรียมจะได้รับการกำหนดให้เป็นพื้นที่ชุมชนที่ตั้งอยู่ในตำบลเรียม อำเภอไพรนบ จังหวัดพระสีหนุ การออกหนังสือแสดงกรรมสิทธิ์ที่ดินในพื้นที่ชุมชนนี้จะต้องได้รับการอนุมัติล่วงหน้าจากกระทรวงสิ่งแวดล้อมตามกฎหมายที่ดิน"
ดูเพิ่ม

ฐานทัพเรือเรียม
เกาะทเม็ย
เกาะเสะห์
พระสีหนุ (เมือง)
แหล่งข้อมูลอื่น

ดูข้อมูลทางภูมิศาสตร์ที่เกี่ยวข้องกับ อุทยานแห่งชาติเรียม ที่โอเพินสตรีตแมป
Cambodia Island Wild life List of islands
| ด ค กพื้นที่คุ้มครองในประเทศกัมพูชา |
| --- | --- |
อุทยานแห่งชาติ:  อุทยานแห่งชาติโบตุมซาโกร์  อุทยานแห่งชาติทิวเขาบรรทัดกลาง  Hun Sen Russei Trep National Park  อุทยานแห่งชาติแกบ  อุทยานแห่งชาติคีรีรมย์  อุทยานแห่งชาติทางทะเลเกาะรง  O'Yadav National Park  อุทยานแห่งชาติพนมกุเลน  อุทยานแห่งชาติพระมุนีวงศ์  อุทยานแห่งชาติเรียม  อุทยานแห่งชาติทิวเขาบรรทัดใต้  Vensai Siempang National Park  อุทยานแห่งชาติวีรชัย 
เขตรักษาพันธุ์สัตว์ป่า:  Beng Per Wildlife Sanctuary  Chhaeb Wildlife Sanctuary  Keo Seima Wildlife Sanctuary  Kulen Promtep Wildlife Sanctuary  Lomphat Wildlife Sanctuary  Peam Krasop Wildlife Sanctuary  Phnom Aural Wildlife Sanctuary  Phnom Nam Lyr Wildlife Sanctuary  Phnom Prich Wildlife Sanctuary  เขตรักษาพันธุ์สัตว์ป่าพนมซำเก๊าะ  Phnom Thnout-Phnom Pok Wildlife Sanctuary  Preah Roka Wildlife Sanctuary  Prek Prasab Wildlife Sanctuary  Prey Lang Wildlife Sanctuary  Sambor Wildlife Sanctuary  Sanka Rokhavan Wildlife Sanctuary  Siem Pang Wildlife Sanctuary  Sre Pok Wildlife Sanctuary  Stung Sen Wildlife Sanctuary  Tatai Wildlife Sanctuary 
พื้นที่คุ้มครองภูมิทัศน์ทางบก:  An Long Pring  Ang Trapeng Thmor  นครวัด  Banteay Chhmar  Boeng Lomkod  Boeng Prektub  Boeung Prek Lpov  North Tonle Sap  Phnom Krang Dey Meas  Prasat Bakan (Kampong Svay)  Preah Vihear  Roneam Daun Sam  ปราสาทสมโบร์ไพรกุก  Yak Oum-Yakara 
พื้นที่ใช้สอยที่หลากหลาย:  Boeng Chhmar Multiple Use Area  Boeng Yeak Laom Multiple Use Area  Dong Peng Multiple Use Area  Kbal Chay Multiple Use Area  Phnom Neang Kong Rey Multiple Use Area  Prek Toal Multiple Use Area  Punchearkrek Multiple Use Area  Samlaut Multiple Use Area  Sorsor Sdam Sat Tor Multiple Use Area  Stung Sen Multiple Use Area  Tonle Sap Multiple Use Area 
แหล่งมรดกทางธรรมชาติ:  Phnom Tbeng Natural Heritage Park  Phnom Yat Natural Heritage Park 
อื่น ๆ:  Boeng Tonle Chhmar  Tonlé Sap Biosphere Reserve  Stung Treng Ramsar  Koh Kae Protected Resort 
อดีตพื้นที่คุ้มครอง:  Roneam Daun Sam Wildlife Sanctuary  Snoul Wildlife Sanctuary 
แผนที่ท่องเที่ยวอุทยานแห่งชาติเรียม
เหตุการณ์ไม่เกิดร่วม

เหตุการณ์ไม่เกิดร่วม  (อังกฤษ: mutually exclusive events) หมายถึงเหตุการณ์สองเหตุการณ์ขึ้นไปที่ไม่สามารถเกิดขึ้นในเวลาเดียวกันได้ ตัวอย่างเช่นการโยนเหรียญหนึ่งเหรียญ ผลลัพธ์จะต้องออกหัวหรือออกก้อยอย่างใดอย่างหนึ่ง ไม่สามารถออกทั้งคู่พร้อมกัน
ในตัวอย่างการโยนเหรียญนั้น ผลลัพธ์ทั้งสองเป็นเหตุการณ์ถ้วนทั่วโดยรวม (collectively exhaustive events) กล่าวคือ ผลลัพธ์อย่างน้อยหนึ่งอย่างจะต้องเกิดขึ้น ดังนั้นความเป็นไปได้ทั้งสองอย่างนี้คือความเป็นไปได้ทั้งหมด อย่างไรก็ดี เหตุการณ์ไม่เกิดร่วมไม่ใช่ว่าจะเป็นเหตุการณ์ถ้วนทั่วโดยรวมได้ทุกชนิด ยกตัวอย่างการกลิ้งลูกเต๋าหกหน้า ผลลัพธ์ที่ออก 1 และออก 4 ไม่เกิดร่วมกัน แต่ก็ยังไม่ถ้วนทั่วโดยรวม เพราะยังมีความเป็นไปได้ที่จะออก 2, 3, 5, 6 เหลืออยู่อีก
ตรรกศาสตร์

ในทางตรรกศาสตร์ ประพจน์สองประพจน์ที่ไม่เกิดร่วมกัน คือประพจน์ที่ไม่สามารถเป็นจริงได้ในเวลาเดียวกัน ศัพท์อีกคำหนึ่งที่ใช้แทนความไม่เกิดร่วมก็คือ "ไม่มีส่วนร่วม" (disjoint) การที่จะบอกว่าประพจน์สองประพจน์ใด ๆ ไม่เกิดร่วมนั้นขึ้นอยู่กับความแวดล้อม ซึ่งหมายความว่า ประพจน์หนึ่งจะไม่สามารถเป็นจริงได้ถ้าอีกประพจน์หนึ่งเป็นจริง หรืออย่างน้อยมีประพจน์หนึ่งที่ไม่สามารถเป็นจริง ศัพท์ "ไม่เกิดร่วมเป็นคู่" (pairwise mutually exclusive) จึงหมายถึงประพจน์ทั้งสองที่ไม่สามารถเป็นจริงได้พร้อมกัน